als_Latn dik_Latn sna_Latn
Katari ofron 88.5 mln $ për rindërtimin e Darfurit
Fondet do të ndihmojnë në zbatimin e 17 projekteve të OKB-së që synojnë për të përmbushur prioritetet imediate të zhvillimin e Darfurit.
KHARTOUM (AA) - Katari ka ofruar një grant prej 88.5 milionë dollarësh për të ndihmuar në rindërtimin e rajonit perëndimor të Sudanit, Darfur, në bashkëpunim me Programin për Zhvillim të Kombeve të Bashkuara (UNDP), raporton Anadolu Agency (AA).
"Ne jemi shumë mirënjohës ndaj shtetit të Katarit për këtë mbështetje të konsiderueshme në kuadër të përpjekjeve për paqe dhe rindërtimin në Darfur, ku nevojat dhe sfidat janë të mëdha," deklaroi Koordinatori i ndihmave humanitare i OKB-së në Sudan, Ali Al-Za'tari në një deklaratë . "Ne besojmë shumë që duke investuar në zhvillimin dhe rindërtimin e Darfurit mund të ndihmojmë për të ndalur dhunën dhe të forcojmë paqen në këtë rajon të Sudanit", - shtoi Al-Za'tari.
Sipas deklaratës, qëllimi i kësaj ndihme financiare erdhi për të zbatuar një nga pikat kryesore të marrëveshjes së paqes për Darfurin, të nënshkruar në Doha në vitin 2011, midis qeverisë dhe grupit rebel të Lëvizjes Çlirimtare për Drejtësi.
Fondet do të ndihmojnë në zbatimin e 17 projekteve të OKB-së që synojnë për të përmbushur prioritetet imediate të zhvillimin e Darfurit.
Darfur është i shkatërruar nga një konflikt i gjatë që kur gupet rebele iu kundërvunë qeverisë në vitin 2003. OKB e ka përshkruar situatën në Darfur si një nga krizat më të këqija humanitare në botë, rreth 300,000 njerëz janë vrarë gjatë konfliktit. Ndërkohë Qeveria sudaneze këmbëngul se numri i të vdekurve nuk i kalon 10.000 njerëz.
als_Latn als_Latn als_Latn als_Latn als_Latn als_Latn als_Latn